Σούπα λαχανικών αγιορείτικη
Μια σούπα με θερινά λαχανικά, μοσχοβολιστή, που τρώγεται ζεστή, χλιαρή, αλλά το καλοκαίρι ακόμα και κρύα.
8 κολοκυθάκια (περίπου 1/2 κιλό), σε φέτες, 4 πατάτες, καθαρισμένες και κομμένες σε φέτες, 2 πιπεριές πράσινες, χοντροκομμένες, 1 μελιτζάνα φλάσκα, καθαρισμένη και σε φέτες, 2 μεγάλα ξερά κρεμμύδια, χοντροκομμένα, 1 μάτσο φρέσκα κρεμμυδάκια, χοντροκομμένα, χυμός από 2 λεμόνια, λίγο κύμινο σε σκόνη, 180 ml ελαιόλαδο, αλάτι, μαυροπίπερο, λίγα φρέσκα φύλλα δυόσμου, για το σερβίρισμα
Για να φτιάξουμε σούπα λαχανικών αγιορείτικη, πρώτα ζεσταίνουμε σε μια βαθιά κατσαρόλα το λάδι σε σιγανή φωτιά και σοτάρουμε τα κρεμμύδια, ξερά και φρέσκα, για 15 λεπτά, μέχρι να μαλακώσουν.Προσθέτουμε όλα τα λαχανικά και τα ανακατεύουμε για 3-5 λεπτά συνεχώς, μέχρι να λαδωθούν καλά.Ρίχνουμε 2 λίτρα νερό, αλατοπιπερώνουμε και δυναμώνουμε τη φωτιά.Βράζουμε για 20 λεπτά, μέχρι τα λαχανικά να μαλακώσουν.Σβήνουμε τη φωτιά, προσθέτουμε το κύμινο και πολτοποιούμε τη σούπα με ραβδομπλέντερ ή τη μεταφέρουμε στον κάδο του πολυκόφτη. Έχουμε μια μοσχοβολιστή σούπα. Προσθέτουμε τον χυμό λεμονιού, ανακατεύουμε και δοκιμάζουμε αν χρειάζεται περισσότερο αλάτι ή λεμόνι.Στο σερβίρισμα προσθέτουμε τα φυλλαράκια δυόσμου.
Κολοκυθάκια,Λαχανικά,Μελιτζάνες,Πατάτες,Πιπεριές,Vegan,Νηστίσιμα